OzLabs/hebrew-wiki-articles huggingface dataset:
ג'יידן מקדניאלס

ג'יידן מקדניאלס (באנגלית: Jaden McDaniels; נולד ב-29 בספטמבר 2000) הוא כדורסלן אמריקאי, שמשחק בקבוצת מינסוטה טימברוולבס מליגת ה-NBA, בעמדת הפאוור פורוורד. אחיו הצעיר של שחקן שארלוט הורנטס ג'יילן מקדניאלס, ובן דודו של כדורסלן העבר ג'וואן הווארד.

==קריירת מכללות==
מקדניאלס נולד וגדל בסיאטל שבמדינת וושינגטון, ובשנת 2019 החל ללמוד באוניברסיטת וושינגטון. בעונתו היחידה בקבוצת הכדורסל של האוניברסיטה שיחק לצדו של אייזאה סטיוארט, ורשם ממוצעים של 13.0 נקודות, 5.8 ריבאונדים, 2.1 אסיסטים ו-1.4 חסימות למשחק. בסיום אותה עונה עזב את האוניברסיטה לטובת התמודדות לבחירה בדראפט ה-NBA.

==קריירת משחק מקצועית==
בדראפט ה-NBA{{כ}} 2020 נבחר מקדניאלס בבחירה ה-28 על ידי לוס אנג'לס לייקרס, ויומיים לאחר מכן הועבר בשני טריידים עוקבים – לאוקלהומה סיטי ת'אנדר וממנה למינסוטה טימברוולבס. במהלך עונת הרוקי שלו במינסוטה ביסס את מעמדו כשחקן חמישייה קבוע, ולאורך העונה קלע 6.8 נקודות ואסף 3.7 ריבאונדים בממוצע למשחק.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| מינסוטה	|| 63 || 27 || 24.0 || 0.447 || 0.364 || 0.600 || 3.7 || 1.1 || 0.6 || 1.0 || 6.8
|- style="background-color: #EFEFEF;"		
| 	|| מינסוטה	|| 70 || 31 || 25.8 || 0.460 || 0.317 || 0.803 || 4.2 || 1.1 || 0.7 || 0.8 || 9.2
|-		
| 	|| מינסוטה	|| 79 || 79 || 30.6 || 0.517 || 0.398 || 0.736 || 3.9 || 1.9 || 0.9 || 1.0 || 12.1
|- style="background-color:#80BFFF; font-weight:bold;"		
| קריירה || 		|| 212 || 137 || 27.0 || 0.482 || 0.360 || 0.731 || 3.9 || 1.4 || 0.8 || 0.9 || 9.6
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| מינסוטה	|| 6 || 0 || 21.7 || 0.529 || 0.500 || 0.833 || 2.8 || 0.7 || 0.3 || 1.8 || 9.3
|- style="background-color:#80BFFF; font-weight:bold;"		
| קריירה || 		|| 6 || 0 || 21.7 || 0.529 || 0.500 || 0.833 || 2.8 || 0.7 || 0.3 || 1.8 || 9.3
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מדינת וושינגטון: כדורסלנים
קטגוריה:כדורסלני אוניברסיטת וושינגטון
קטגוריה:בחירות דראפט של לוס אנג'לס לייקרס
קטגוריה:כדורסלני מינסוטה טימברוולבס
קטגוריה:אמריקאים שנולדו ב-2000
Visiting Hours

Visiting Hours (בעברית: שעות ביקור) הוא סינגל שיווקי שהוקלט על ידי הזמר האנגלי אד שירן. השיר יצא לאור ב-19 באוגוסט 2021, על ידי חברת התקליטים אסילום רקורדס, כסינגל שיווקי הראשון מתוך אלבום אולפן =.<ref></ref>

== רקע והוצאה ==
ב-2 במרץ 2021, נפטר מקדם המוזיקה האוסטרלי מייקל גודינסקי בשנתו בגיל 68. שירן ביצע לראשונה את "Visiting Hours" בהלווייתו של גודינסקי ב-24 במרץ 2021 כמחווה לו באוסטרליה.<ref></ref> גם חבריו הקרובים של גודינסקי וחבריו המוזיקאים, קיילי מינוג וג'ימי בארנס, סיפקו לשיר קולות רקע. שירן סיים את השיר במהלך ששהה בבידוד כשבועיים בביתו בעקבות החלטתו לנסוע לאוסטרליה הלווייתו של גודינסקי. ב-19 באוגוסט 2021, הוציאה שירן את השיר כסינגל לקידום מכירות והכריזה על האלבום.<ref></ref> סרטון הופעה חיה, שצולם בכנסיית סנט סטפן בהמפסטד, לונדון, יצא גם הוא עם השיר.<ref></ref> שירן הצהיר כי הוא "סיים את כתיבת השיר הזה ועבר צער ראוי בפעם הראשונה, ומבחינתי הוא אחד השירים החשובים ביותר באלבום האולפן שלי =.<ref></ref>

== מילים ==
"Visiting Hours", הוא שיר המוקדש למייקל גודינסקי, אשר מוכר בתור מקדם המוזיקה אוסטרלי. בפסוק הראשון, שירן פונה לבתו ולאשתו, בתו של צ'רי סיבורן, ליירה אנטארקטיקה סיבורן שירן, ומאחלת שגודינסקי היה זוכה לפגוש אותה: "הלוואי שלגן עדן יהיו שעות ביקור / כדי שאוכל פשוט להופיע ולראות תביא את החדשות / שהיא מזדקנת והלוואי שפגשת אותה / הדברים שהיא תלמד ממני, קיבלתי את כולם ממך".<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|19 באוגוסט 2021
|הזרמת מוזיקה • הורדה דיגיטלית
|אסיילום רקורדס
|
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי איימי ודג'
קטגוריה:שירים שנכתבו על ידי מייקל פולק
קטגוריה:שירי הנצחה
קטגוריה:שירים על גן עדן
יונדאי סטאריה

יונדאי סטאריה (באנגלית: Hyundai Staria) היא מכונית קומפקטית במרכב מיניוואן, שמיוצרת על ידי יונדאי מוטור משנת 2021. היא נחשפה ב-18 במרץ 2021 והגיעה לישראל ב-31 במאי 2022<ref></ref>. היא המחליפה של יונדאי i800. ב-19 באפריל 2022 הוצגה גרסת מוטורהום לסטאריה, המכונה "לאונג' קאמפר".

== מפרט טכני ==
היא משווקת עם מנועי בנזין, גז ודיזל. מנועי הבנזין בנפחי 2.5 ליטר ו-3.5 ליטר המספק 272 כ"ס ב-6,400 סל"ד. מנוע הגז בנפח 3.5 ליטר המספק 240 כ"ס ב-6,000 סל"ד, מנוע הדיזל בנפח 2.2 ליטר טורבו המספק 177 כ"ס ב-3,800 סל"ד. כל המנועים משווקים לבחירה בין תיבת הילוכים אוטומטית בעלת שמונה הילוכים לבין תיבת הילוכים ידנית בעלת שישה הילוכים.

== גרסת פרימיום ==
הגרסה היוקתית מגיעה עם שבעה או תשעה מקומות, נורות לד בתוך המכונית מושבי כורסא נוחים, המעניקים חווית נסיעה. המושבים מסתובבים בצורה של פנים מול פנים או פנים אל גב.

== גלריה ==
<gallery widths="220" heights="135">
קובץ:0 Hyundai Staria 3.jpg|הגרסה הבסיסית
קובץ:Hyundai Staria Lounge US4 Interior (1).jpg|הגרסה היוקרתית (פרימיום) - פנים
</gallery>

== ראו גם ==

* קיה קרניבל
* טויוטה סיינה

== קישורים חיצוניים ==

* 

== הערות שוליים ==

סטאריה
קטגוריה:מיניוואנים
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2021
MG 1

MG 1 (באנגלית: MG One) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי MG משנת 2021. היא נחשפה ב-30 ביולי 2021.

== מפרט טכני ==
היא משווקת עם מנוע בנזין בנפח 1.5 ליטר טורבו המספק 184 כ"ס. תיבת הילוכים דו-מצמדית בעלת שבעה הילוכים. המנוע בגרסת הנעה קדמית.

== גלריה ==
<gallery widths="220" heights="135">
קובץ:MG One 007.jpg|מבט קדמי
קובץ:MG One 005.jpg|מבט אחורי
קובץ:MG One 003.jpg|מבט לצד
</gallery>

== קישורים חיצוניים ==

* 

== הערות שוליים ==

1
קטגוריה:קרוסאובר
קטגוריה:דגמי מכוניות שהושקו ב-2021
שאמס צ'ראניה

שאמס צ'ראניה (באנגלית: Shams Charania; נולד ב-1 באפריל 1994) הוא כתב ועיתונאי ספורט אמריקאי המסקר את ליגת ה-NBA עבור כלי התקשורת "האתלטיק" ו"סטדיום".

==ביוגרפיה==
צ'ראניה נולד בווילמט שבאילינוי.

הוא התחיל את הקריירה שלו כעיתונאי ספורט בגיל 17, כשהחל לסקר את השיקגו בולס עבור אתר הבלוגים "ChicagoNow", השייך לעיתון השיקגו טריביון. בשנת 2012 החל לכתוב עבור האתר "RealGM" , כשהוא מתמקד בסיקור עסקאות קניית שחקנים קטנות שנערכו בליגת ה-NBA.

לאחר מספר שנים הוא תפס את תשומת ליבו של עתינואי הספורט וה-NBA אדריאן ווג'נרובסקי, שהחליט לצרף אותו ל"Yahoo Sports".<ref></ref> לאחר מעברו ל-Yahoo הוא החל לפרסם החתמות ועסקאות בהיקף גדול יותר. בקיץ 2016 היה הראשון לדווח על מעברו של דווייט הווארד לאטלנטה הוקס, שובו של דמאר דרוזן לטורונטו ראפטורס והחתמותיהם של לואול דנג וג'מאל קרופורד.<ref></ref><ref></ref> ב-2017 דיווח על החתמותיהם של סטפן קרי, בלייק גריפין, ג'ף טיג ופול מילסאפ.<ref></ref>

ב-14 באוגוסט 2018 הודיע בחשבון הטוויטר שלו כי הוא עוזב את "Yahoo Sports", עבור כלי התקשורת "האתלטיק" ו"סטדיום".<ref></ref>

ב-11 במרץ 2020 היה הראשון לדווח כי שחקן היוטה ג'אז רודי גובר נדבק בנגיף הקורונה, מה שהביא לעצירת עונת 2019/2020 ב-NBA.<ref></ref>

ב-2 באוקטובר 2020 היה הראשון לדווח שנשיא ארצות הברית דונלד טראמפ והגברת הראשונה של ארצות הברית מלניה טראמפ נדבקו בנגיף הקורונה.<ref></ref>

==קישורים חיצוניים==
* 

== הערות שוליים ==

קטגוריה:עיתונאי ספורט
קטגוריה:עיתונאים אמריקאים
קטגוריה:בוגרי אוניברסיטת לויולה שיקגו
קטגוריה:תקשורת ספורט בארצות הברית
קטגוריה:ארצות הברית: אישים בספורט
קטגוריה:אמריקאים שנולדו ב-1994
הסופר קאפ של הליגה המאוחדת של VTB

הסופר קאפ של הליגה המאוחדת של VTB (ברוסית: Суперкубок Единой Лиги ВТБ) הוא טורניר כדורסל לפני פתיחת העונה שנערך על ידי הליגה המאוחדת של VTB בשיתוף פעולה עם חברת "מוסקובסקי ספורט". ארבעה הקבוצות הטובות בליגה משתתפות בטורניר על פי תוצאות העונה הסדירה של העונה החולפת. לעיתים מצורפות קבוצות זרות, כפי שהיה בטורניר 2022.

==היסטוריה==
הטורניר אורגן באוגוסט 2021 בשם "הסופרקאפ" (ברוסית: Суперкубок) כשהמנצחת זוכה בגביע המכונה "גביע גומסלקי", כהשראה מטורניר גביע גומלסקי אותו הסופר קאפ מחליף. בטורניר הראשון שנערך ב-18 בספטמבר 2021 השתתפו זניט סנקט פטרבורג, לוקומוטיב קובאן, אוניקס קאזאן וצסק"א מוסקבה. ארבעת הקבוצות הללו סיימו בארבעת המקומות הראשונים בעונה הסדירה של עונת 2020/2021<ref></ref>.

בטורניר 2022 השתתפו בנוסף לארבעה קבוצות רוסיות גם מגה ופרטיזן בלגרד הסרביות. ב־2023 השתתפו בו בנוסף לששת הקבוצות הטובות בעונה החולפת בליגת VTB, גם פנרבחצ'ה ובשיקטאש הטורקיות.

== סטטיסטיקה ==
=== משחקי הגמר ===
{| class="wikitable"
!שנה
!זוכה
!תוצאה
!סגנית
|- align=right
|2023
| זניט
|83:85
| לוקומוטיב קובאן
|- align=right
|2022
| זניט
|70:71
| צסק"א
|- align=right
|2021
| צסק"א
|73:81
| זניט
|}

===זכיות===
{| border="1" class="wikitable" style="font-size: 85%; margin-bottom: 10px;"
! colspan="7" |ספירת מדליות
|- align="center"
|מועדון
| bgcolor="#f7f6a8" |קובץ:Gold_medal_icon.svg
| bgcolor="#dce5e5" |קובץ:Silver_medal_icon.svg
| bgcolor="#ffdab9" |קובץ:Bronze_medal_icon.svg
|- align="center"
| align="right" | זניט סנקט פטרבורג
| bgcolor="#f7f6a8" |2
| bgcolor="#dce5e5" |1
| bgcolor="#ffdab9" |0
|- align="center"
| align="right" | צסק"א מוסקבה
| bgcolor="#f7f6a8" |1
| bgcolor="#dce5e5" |1
| bgcolor="#ffdab9" |0
|- align="center"
| align="right" | אוניקס קאזאן
| bgcolor="#f7f6a8" |0
| bgcolor="#dce5e5" |0
| bgcolor="#ffdab9" |2
|- align="center"
| align="right" | לוקומוטיב קובאן
| bgcolor="#f7f6a8" |0
| bgcolor="#dce5e5" |1
| bgcolor="#ffdab9" |0
|- align="center"
|}

=== לפי קבוצה ===
{| class="wikitable"
!מועדון
!כמות זכיות
!שנים
|- align=right
|זניט סנקט פטרבורג
|2
|2022, 2023
|- align=right
|צסק"א מוסקבה
|1
|2021
|}

==MVP==
{| class="wikitable"
|-
! עונה!! שם !! מועדון !! הערה/סימוכין
|-
| 2021 || ויל קלייבורן || צסק"א || <ref></ref>
|-
| 2022 || תומאס וימבוש || זניט ||
|-
| 2023 || קייל קוריץ' || זניט || 
|}

== הערות שוליים ==

קטגוריה:מוסקבה: תחרויות כדורסל
צ'ילזאורוס

צ'ילזאורוס (שם מדעי: Chilesaurus; מילולית: "לטאה צ'יליאנית") הוא סוג של דינוזאור תרופוד מקבוצת הטטנורים שהתקיים בסוף היורה שלפני 145 מיליון שנה מזמננו באמריקה הדרומית.

== גילוי ==
הדינוזאור התגלה ב-2004 באייסן, דרום צ'ילה בידי דייגו סוארס (Diego Suárez), ילד בן שבע לצד הוריו הגאולוגים, שהפנו את המאובנים לקהילה המדעית. ממצאים נוספים התגלו ב"תצורות טוקוי" (Toqui Formation), לצד מאובנים של דיפלודוקיים. רוב הממצאים נמצאו מפורקים אך שלמים יחסית עם גולגולת מלאה ומספר עצמות נוספות כשלצידם נמצאו שלדים חסרים.

הסוג תואר ב-2015 בידי החוקר פרננדו נובאס ונקרא עקב הימצאו בצ'ילה. הסוג מכיל מין בודד - Chilesaurus diegosuarezi, הקרוי לכבוד דייגו סוארס.

==מאפיינים==
הצ'ילזאורוס היה דינוזאור קטן דו-רגלי באורך של 3.2 מטרים ובגובה של כלב. ישנה מחלוקת בין החוקרים על המינים הקרובים לו, האם הם היו תרופודים מקבוצת הטטנורים הטורפים או שמא השתייך לקבוצה (שכיום מבוטלת לפי רוב החוקרים) אורניתוסקלידה, ממנה התפצלו ראשוני בעלי אגן דמוי עוף מהתרופודים.

דינוזאור זה היה צמחוני בהתאם לבסיס שיניו שהותאם לאכילת צמחייה מאשר לבשר, נוסף על עצם החיק שלו שפנתה אחורה אולי כדי לפנות מקום למעיים גדולות יותר שיכולות לעכל ביעילות צמחייה. הוא היה בעל רגליים חזקות שעזרו לו לרוץ מטורפים והיה גם בעל טפרים קצרים וכפופים על רגליו הקדמיות שעזרו להגן על בעליהם.

==קישורים חיצוניים==

קטגוריה:טטנורים
קטגוריה:דינוזאורים שחיו ביורה באמריקה הדרומית
קטגוריה:מאובני טקסונים שתוארו ב-2015
פלטיהיסטריקס

פלטיהיסטריקס (שם מדעי: Platyhystrix; מילולית: "דרבן שטוח") הוא סוג נכחד של דו-חיים מסדרת הטמנוספונדילים, אשר חי במשך הקרבון הפנסילבני עד לתחילת הפרם באמריקה הצפונית שלפני 299 עד 279.5 מיליון שנה מזמננו. הוא עטה מפרש מוזר דומה לסינאפסידים קדומים כמו הדימטרודון והאדפוזאורוס, דבר שנבע מאבולוציה מתכנסת שכן היה דומה במראהו לצפרדע או סלמנדרה יבשתית.

הסוג תואר בידי החוקר סמואל ונדל ויליסטון ב-1911 והוא הכיל מין אחד - Platyhystrix rugosus, אשר התגלה בממצאים בטקסס. את שמו קיבל עקב מבנה המפרש שהזכיר קוצי דרבן.

יצור זה הגיע לאורך של מטר אחד לרבות הזנב והיה בעל רגליים קטנות וחוליות גב ארוכות דמויות מפרש הדומות לזה של הדימטרודון שכנראה שימשו לוויסות אקלים ולחימומו. הוא היה בעל גולגולת חזקה, מוארכת ושטוחה וגוף גלילי שהזכיר את קרובו, הקאקופס. מבנה הגוף מרמז שהיה יבשתי יותר מהדו-חיים המודרניים ואולי היה קרוב לראשוני הזוחלים.

הוא התקיים באזורי ביצות וגדות נהר בטקסס הקדומה ונשמר מטורפים גדולים כמו האירופס או זוחלים גדולים ששגשגו במשך הפרם. 

==קישורים חיצוניים==

קטגוריה:טמנוספונדילים
קטגוריה:בעלי חיים שחיו בקרבון פנסילבני באמריקה הצפונית
קטגוריה:בעלי חיים שחיו בפרם באמריקה הצפונית
קטגוריה:מאובני טקסונים שתוארו ב-1911
הטייס (סרט, 2021)

במאי הסרט רנאט דאוולטיארוב.
הטייס (ברוסית: Лётчик) הוא סרט דרמה ומלחמה רוסי בבימויו של רנאט דאוולטיארוב, שתוכנן לצאת לאקרנים ב-4 בנובמבר 2021, אך בעקבות הטלת סגר לאור עליית גל נוסף של מגפת הקורונה ברוסיה, נדחתה יציאתו ל־2 בדצמבר 2021. הסרט הופק בשיתוף פעולה עם משרד התרבות של רוסיה וקרן הקולנוע הרוסי.

הסרט מתרחש במהלך החזית המזרחית במלחמת העולם השנייה. התסריטאים השתמשו בסיפור האמיתי של אלכסיי מארסייב, שמצא את עצמו בנסיבות דומות, איבד את שתי רגליו, אך עדיין המשיך להילחם. הבמאי רנאט דאוולטיארוב כינה את הסרט הגרסה שלו ל"האיש שנולד מחדש".<ref>[https://daily.afisha.ru/news/45877-vyshel-treyler-voennoy-dramy-letchik-s-petrom-fedorovym/ Вышел трейлер военной драмы «Летчик» с Петром Федоровым]</ref>

== עלילה ==
דצמבר 1941. הטייס ניקולאי קומלב ממלא בהצלחה פקודה להרוס טור טנקים גרמני הנע לעבר מוסקבה. אך מטוסו של קומלב נפגע על ידי מפציצי האויב והטייס נאלץ לנחות נחיתת אונס את מטוסו IL-2 שלו בקרחת יער נידחת. נראה שהגרוע מכל מאחוריו - הוא שרד את הקרב האווירי. עם זאת, המבחנים רק מתחילים: קומלב הפצוע צריך לנסוע בשביל מדהים, להתגבר על כפור, כאב ורעב, להימלט מזאבים ויחידה מיוחדת של נאצים, שתפקידה למצוא אותו בכל מחיר. הטייס מונחה על ידי הרצון לחיות, אומץ ואהבה. בבית, אולגה מחכה לו, שהתמונה שלה היא שמחממת אותו בקור ועוזר לו להתקדם, אל הישועה. יש לו רק הזדמנות אחת לשרוד על מנת לחזור לאהובתו, לעלות שוב לשמיים ולנצח בקרב על חייו.

== שחקנים ודמויות ==
* פיוטר פיודורוב - ניקולאי קומלב (מבוסס על חייו של אלכסיי מארסייב)
* אנה פסקובה
* פאבל אוסאדצ'י
* ניקולוז פאיקרידזה
* מקסים אמליאנוב
* אלכסיי ברבש
* ולרי גרישקו
* אלנה דרובישה
* גלה מסחי

== הפקה ==
הצילומים החלו בינואר 2019 במחוז נובגורוד. הצילומים נערכו גם באזור דמיאנסק, שם הופל מטוסו של מארסייב בשנת 1942.<ref>[https://53news.ru/novosti/46394-novgorodskim-zhurnalistam-udalos-popast-na-s-emochnuyu-ploshchadku-filma-letchik.html Новгородским журналистам удалось попасть на съемочную площадку фильма «Летчик»]</ref> בנוסף לצילומי חוץ, נערכו צילומי פנים באחד הביתנים של מוספילם, על רקע ירוק, שהוחלף אחר כך.<ref>[https://www.mosfilm.ru/news/?ELEMENT_ID=38536 В Девятом павильоне «Мосфильма» идут съемки военной драмы «Летчик» режиссера Рената Давлетьярова]</ref> טריילר הסרט יצא לאקרנים ב-3 בינואר 2021. הקרנת הבכורה נקבעה ל-1 במאי 2021, אך מאוחר יותר נדחתה ל-4 בנובמבר של אותה שנה.<ref>[http://www.kinometro.ru/news/show/name/letchik_devyataev_9401 «Лётчик» и «Девятаев» разошлись по разным датам]</ref> בשל סגר שהוטל בנובמבר, יציאתו לאקרנים נדחתה לדצמבר 2021.

==קישורים חיצוניים==
* 

* [https://www.kinopoisk.ru/film/1405968/ הטייס], באתר קינופואיסק
== הערות שוליים ==

קטגוריה:סרטי מלחמה רוסיים
קטגוריה:סרטי דרמה רוסיים
קטגוריה:סרטים ברוסית
קטגוריה:סרטים שיציאתם נדחתה בעקבות מגפת הקורונה
קטגוריה:סרטי 2021
קטגוריה:מלחמת העולם השנייה בתרבות
קטגוריה:סרטי מסע
קטגוריה:סרטי הרפתקאות רוסיים
קטגוריה:סרטים בגרמנית
קטגוריה:סרטי פעולה רוסיים
קטגוריה:סרטים שמתרחשים במטוס
קטגוריה:סרטים רוסיים המבוססים על סיפור אמיתי
קטגוריה:סרטי תעופה
הנזיר (קלף טארוט)

שמאל
הנזיר הקרוי גם הזמן והמתבודד, הוא קלף מספר 9 בארקנה הגדולה של קלפי הטארוט. הוא מתאר לרוב נזיר מתבודד בעל ברדס שמחזיק מקל הליכה ועששית, שעון חול או ספר וניצב על הר מושלג או על אדמה מדברית.

== משמעות הקלף ==
הקלף מסמל התבודדות וחשבון נפש, תקופה של הסתגרות והקשבה לאינטואיציה ללא רעשי רקע חיצוניים.

יש הגורסים כי קלף הנזיר מייצג את הצורך בסבלנות, בעוד אחרים מאמינים כי קלף הנזיר הוא בראש ובראשונה קלף של קביעת סדרי עדיפויות בחיים. סברה נוספת היא שקלף הנזיר מייצג את הקשר בין האדם לנשמתו, ושהוא מייצג שלב בו האדם לומד לכאורה טוהר ושלמות פנימית, התבוננות ללא שיפוט, הכרה והבנת מהות הדברים.

בספרו המלווה את חבילת הריידר, ווייט מפרש את קלף הנזיר כמו במסדר השחר המוזהב - כמי שהגיע להישגים, ומשמש כמדריך ומורה דרך לאחרים המעוניינים להגיע אליהם. ככזה, הוא אינו מתבודד או נחבא, אלא גלוי ועובד יד ביד עם ההולכים איתו<ref></ref>.

== קישורים חיצוניים ==

==הערות שוליים==

קטגוריה:קלפי טארוט
דוד וינבך

דוד וינבך (נולד ב-10 באוקטובר 1969) הוא חזן ומורה לפיתוח קול ישראלי.

== ביוגרפיה ==
וינבך נולד ברחובות למשפחה חסידית-ירושלמית. אביו היה ראש הקהל של חסידות קרעטשניף. הוא התחנך בישיבות גבוהות בירושלים. את מסורת החזנות ירש מאביו וסבו, והוא מתגורר בבני ברק.

== קריירה ==
בגיל צעיר היה סולן במקהלות ילדים ולמד במכון תל אביב לחזנות<ref></ref> בהנהלת החזן נפתלי הרשטיק, ובהמשך התמחה אצל החזנים יצחק אשל ומשה שטרן.

עוד במהלך לימודיו במכון לחזנות, שימש כחזן בבתי הכנסת הגדולים של פתח תקווה ורחובות. בשנת 1999 התמנה לחזן הראשי של בית כנסת הגדול ברמת גן. לאחר מכן כיהן כ-10 שנים כחזן בבית כנסת ישראל הצעיר בפורסט הילס בקווינס, ניו יורק. בהמשך התמנה לחזן הראשי בבית כנסת הגדול תפארת דוד וירושלים המאוחד במונטריאול.

וינבך מופיע בקונצרטים ברחבי העולם והופיע בין היתר בסדרת הקונצרטים של "יובל" בליווי התזמורת הפילהרמונית הישראלית.
חוץ מעיסוקו בחזנות הוא מעביר הרצאות וסדנאות על חזנות ונוסח התפילה.

== דיסקוגרפיה ==
* קהילות הקודש, 2004

=== שיתופי פעולה ===
* הכינור שנדם - מחווה ליוסל'ה רוזנבלט 2011
* חזני העולם שרים קרליבך 2008
* הבן יקיר לי וידאו 2005
* לשמוע אל הרינה ואל התפילה 2004
* הבן יקיר לי cd 1997

== קישורים חיצוניים ==

* 
* [http://www.israel-music.com/cantor_david_weinbach/ דיסקוגרפיה של דוד וינבך], באתר Israel Music 
* 

== הערות שוליים ==

קטגוריה:חזנים ישראלים
קטגוריה:זמרים חסידיים
קטגוריה:ישראלים שנולדו ב-1969
שורש 11

שורש 11, או רוּ בּוּ (בסינית: 入部, פיניין: Rùbù) הוא השורש האחד-עשר של הכתב הסיני. פירושו "להיכנס" או "להצטרף" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 28 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:入-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:入-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:入-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:入-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
! מספר קווים נוספים!! תווים
|----
| +0 || style="font-size: large;" | 入
|----
| +1 || style="font-size: large;" |兦 (=亡 <small>-> 亠</small>)
|----
| +2 || style="font-size: large;" | 內
|----
| +3 || style="font-size: large;" | 㒰, 㒱
|----
| +4 || style="font-size: large;" | 㒲, 全
|----
| +5 || style="font-size: large;" | 㒳 (=兩), 㒴
|----
| +6 || style="font-size: large;" | 兩
|----
| +7 || style="font-size: large;" | 兪<sup>קאנגשי</sup> (=俞 <small>-> 人</small>)
|}

== לקריאה נוספת ==
* 
* Leyi Li: “Tracing the Roots of Chinese Characters: 500 Cases”. Beijing 1993, 
* KangXi: [http://www.kangxizidian.com/kangxi/0125.gif page 125], character 32
* Dai Kanwa Jiten: character 1415
* Hanyu Da Zidian: volume 1, page 102, character 1
* Dae Jaweon: page 266, character 18

== קישורים חיצוניים ==

*[https://www.unicode.org/cgi-bin/GetUnihanData.pl?codepoint=5165 Unihan data for U+5165]

קטגוריה:שורשים (כתב סיני)
שורש 12

שורש 12, או בַּה בּוּ (בסינית: 八部; בפיניין: Bā bù) הוא השורש השנים-עשר של הכתב הסיני. פירושו "שמונה" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 44 תווים (מתוך 49,030) שניתן למצוא תחת שורש זה. כאשר הוא מרכיב תו עם שורשים אחרים לפעמים מופיע בצורה הזו: 丷, כגון ב 䒑.

== התפתחות ==
<gallery>
קובץ:八-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:八-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:八-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:八-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |八
|-
| +2
| style="font-size: large;" |公六兮兯<sup>KO</sup>
|-
| +3
| style="font-size: large;" |兰<sup>SC</sup> (=蘭<small>->艸</small>)
|-
| +4
| style="font-size: large;" |共兲(=天<small>->大</small>)关<sup>SC</sup> (=關<small>->門</small>)兴<sup>SC</sup> (=興<small>->臼</small>)
|-
| +5
| style="font-size: large;" |㒵(=貌<small>->豸</small>)㒶(= 公)㒷(=興<small>->臼</small>)兵
|-
| +6
| style="font-size: large;" |其具典
|-
| +7
| style="font-size: large;" |㒸兹<sup>SC/variant</sup> (=茲<small>->艸</small>)养<sup>SC</sup> (=養<small>->食</small>)
|-
| +8
| style="font-size: large;" |兺<sup>KO</sup>兼
|-
| +9
| style="font-size: large;" |兽<sup>SC</sup> (=獸<small>->犬</small>)
|-
| +11
| style="font-size: large;" |兾/兾(=兿) 兿 (=藝<small>->艸</small>)
|-
| +14
| style="font-size: large;" |冀
|-
| +16
| style="font-size: large;" |冁<sup>SC</sup> (=囅<small>->口</small>)
|-
| +18
| style="font-size: large;" |㒹(=顛<small>->頁</small>)
|}

== וריאציות ==
יש ניואנס עיצובי בגופני הדפסה שונים עבור שורש זה. במילון הקאנגשי ובהנג'ה הקוריאנית, יש קו אופקי קצר בתחילת הקו השני של תו. קו קצר זה אינו קיים ברוב הגופנים הסיניים המפושטים המשמשים בסין, למעט כמה מקרים כמו הדמותכמו בסמל של צבא השחרור העממי. הוא קיים ברוב הגופנים הסיניים המסורתיים אך לא בכולם. בגופן יפני, נוכחותו של הקו הקצר תלויה בעיצוב כל גופן.

הקו האופקי הקצר קיים רק בהדפסת גופן, ולא בצורות שונות של כתב יד.
{| class="wikitable"
!עם הקו העליון הקצר
! ללא הקו הקצר
|- style="font-size:6em;font-family:serif;line-height:100%;"
| lang="ja" |八
| lang="zh" |八
|}

== לקריאה נוספת ==
* 
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,
* KangXi: [http://www.kangxizidian.com/kangxi/0126.gif עמוד 126], תו 26
* Dai Kanwa Jiten: דמות 1450
* דיי ג'אבון: עמוד 274, תו 13
* האניו דה זידיאן: כרך 1, עמוד 241, תו 3

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=516B נתוני Unihan עבור U+516B]

קטגוריה:שורשים (כתב סיני)
קרל מאסן

קרל מאסן (בדנית: Karl Madsen; 22 במרץ 1855 – 16 באפריל 1938) היה צייר והיסטוריון אמנות דני בעל קשרים הדוקים עם ציירי סקיין.

== ביוגרפיה ==
מאסן, שנולד בקופנהגן ב-22 במרץ 1855, היה בנם של הציירים אנדראס פיטר מאסן וסופי ת'ורסו מאסן. הוא סיים את לימודיו באקדמיה Sorø לפני שהשתתף בית הספר לאמנות של נילסן בשנת 1871. בין השנים 1872–1876 למד באקדמיה המלכותית הדנית לאמנויות יפות. הוא היה תלמידם של וילהלם קיהן ושל ז'אן-לאון ז'רום באקדמיה לאמנויות היפות בפריז (1876–1879).

=== קריירה ===
מאסן הושפע מאוד בתחילת שנות ה-60 של המאה ה-19 מהתמורה החדשה והרדיקלית בתרבות הדנית, בהובלתו של גאורג ברנדס, שמאסן עקב אחר הרצאותיו באוניברסיטת קופנהגן, והולגר דרכמן, שפרסם את דעותיו החזקות על האמנות הדנית ועל התנאים המאכזבים באקדמיה לאמנות. בשנת 1871 נסע דרכמן לסקיין, כפר דייגים בקצה הצפוני ביותר של יוטלנד, כדי לצייר סצנות חוץ ואת הדייגים המקומיים. כמעט במקביל הגיע גם מאסן לסקיין.

במהלך השנה הראשונה שלו באקדמיה לאמנות, הוא פגש את מיקל אנקר, שאותו שכנע להצטרף אליו לסקיין ביולי 1874. שם העביר לאנה ברונדום, לימים אנה אנקה, שיעורי ציור. עבודות האמנות שלו בשנים 1873–1874 והשנים 1879–1880 מראות כי היה אחת מדמויות המפתח בקרב ציירי סקיין.

דיוקנאותיו היו בעלות חיוניות הדומה לאלה של מיקל ואנה אנקה וכריסטיאן קרוהג, אך חסרה לו הווירטואוזיות ותחושת הצבע שנהנו הציירים השוודים והנורווגים. העבודות המעניינות ביותר שלו הן מהשנה האחרונה שלו בפריז בה הגיע להשפעת בית הספר ברביזון ושל אדואר מאנה, אף שהן עדיין נוטות להיות אפלות ומשעממות למדי ביחס ליצירות הבהירות יותר של האימפרסיוניסטים הצעירים.

הפער בין מאסן למגמות התקופה כמו גם לבעיותיו הכלכליות שלו כנראה עמדו מאחורי החלטתו להפוך לסופר מקצועי.

בהמלצתו של דרכמן, הוא הפך למבקר אמנות בשנת 1881 ולכותב תדיר בעיתון פוליטיקן (Politiken) ובכתבי עת אחרים. הוא הפך לאחד מפרשני האמנות והמבקרים המשפיעים ביותר על דנמרק. הוא היה מומחה לאמנות ההולנדית וכתב ספר חלוצי על אמנות יפן.

כמומחה למוזיאונים, מאסן זכה להכרה כסמכות באמנות ההולנדית והביא להערכה מחודשת של האמנות הדנית במחצית הראשונה של המאה ה-19, במיוחד עם הביוגרפיה שלו על יוהאן תומאס לונדבי בשנת 1895. הוא היה מנהל מוזיאון הגלריה הלאומית של דנמרק בשנים 1911–1925, ומנהל מוזיאון סקיין בשנים 1928–1938.

מאסן קיבל דוקטור לשם כבוד באוניברסיטת לונד והפך לאביר במסדר הדנברוג בשנת 1909.

== חיים אישיים ==
מאסן התחתן פעמיים. הוא התחתן עם אשתו הראשונה יוהאנה הנרייט מלר ב-3 ביוני 1880 אך היא נפטרה ב־9 במרץ בשנה שלאחר מכן במהלך לידת בנם הראשון. לאחר מכן נישא ליוליאנה נילסן (5 באוגוסט 1858 – 9 בדצמבר 1929) ב-4 ביולי 1883. נולדו להם ארבעה ילדים, שני בנים ושתי בנות.

בנו של מאסן מאשתו הראשונה, הנרי סופוס מאסן (1881–1921) היה אגיפטולוג, עיתונאי ועורך. בן נוסף, סוונד ויגו מאסן (1885–1954) היה גם צייר. בתו הבכורה, סופי מאסן (1887–1965) נישאה לצייר ארנה לופטוס.

מאסן נפטר ב-16 באפריל 1938 ונקבר בבית הקברות אסיסטנס בקופנהגן.

== גלריה ==
<gallery mode="packed" heights="180">
קובץ:Karl madsen-6.jpg
קובץ:Karl madsen-2.jpg
קובץ:Karl Madsen - Portræt af en læsende kvinde.jpg
קובץ:Karl Madsen Hornbæk.jpg
</gallery>

== קישורים חיצוניים ==

== הערות שוליים ==

קטגוריה:סופרים דנים
קטגוריה:מבקרי אמנות
קטגוריה:ציירים דנים
קטגוריה:ילידי 1855
קטגוריה:נפטרים ב-1938
VATSIM

ואטסים (באנגלית: Virtual Air Traffic Simulation Network בקיצור: VATSIM) הוא ארגון בין-לאומי ללא מטרות רווח המפעיל קהילה מקוונת העוסקת בסימולציית טיסה. חברים בקהילה יכולים לטוס בתור טייסים ברשת או לפקח על תנועות אוויריות בתור פקחי טיסה.

נכון לשנת 2021, בארגון חברים כ-700,000 משתתפים מכל רחבי העולם ומתוכם כ-100,000 פעילים.

המטרה העיקרית של הארגון היא ליצור סימולציה הפועלת על פי תהליכי תעופה ואותות אמיתיים ומאפשרת לטייסים ובקרי תעופה להתאמן ולהתנסות בפעילות שדומה למציאות.

משתמשי המערכת נדרשים לעבוד מבחן אימות שיאשר את בקיאותם בתחום הנבחר ורק לאחר מכן יוכלו להשתמש בסימולציה.תמונה מתוך סימולטור הטיסהתמונה מתוך תוכנת ה[[מכ"ם]]
== הקמה ופעילות ==
ארגון VATSIM הוקם בשנת 2001 על ידי הארווי שטיין (Harvey Stein) לאחר פירוק ארגון מבקרי התנועה האווירית המדומה (SATCO).

בשנת 2018, הודיע הארגון שהגיע ל-80,000 חברים פעילים<ref></ref>.

בשנת 2020, הודיע הארגון שהגיע ל-100,000 חברים פעילים<ref></ref>.

בחודש ספטמבר 2020, הכריז הארגון על מערכת חדשה שתלמד את משתמשי המערכת כיצד להשתמש בה נכון ולצמצם עומסים.

ב-14 במרץ 2022 הוציא לאור הארגון את תוסף הVelocity, אשר שיפר את זמני הסנכרון בין התנועה האווירית ברשת, לבין הסימולטור<ref></ref>

===== מוקדי פעילות =====
* VATIL - אזור ישראל.
* VATPAC - אזור אוסטרליה.
* VATEMEA - אירופה, המזרח התיכון ואסיה פסיפיק.

== סימולטורים ==
צוות הלמידה באזורים השונים מפעילים סימולטורים מרובי משתתפים בגרסאות שונות:
{| class="wikitable"
|+
!שם סימולטור
!יצרן
!תיאור
|-
|Flight Simulator
|מיקרוסופט
|סימולטור טיסה
|-
|X-Plane
|Aerosoft
|סימולטור טיסה
|-
|Prepar3D
|לוקהיד מרטין
|סימולטור טיסה
|-
|SquawkBox
|Flyaway
|סימולטור טיסה
|-
|VRC
|MetaCraft
|סימולטור מכ"ם
|-
|ASRC
|AVSIM
|סימולטור מכ"ם
|}

== פעילות בישראל ==
ואטיל (באנגלית: VATIL) היא המחלקה הישראלית של ארגון VATSIM, אשר הוקמה בשנת 2003, המחלקה מפעילה בית ספר לטיסה וירטואלית, מבצעת אירועי טיסה משותפת ברשת העולמית בשיתוף פעולה מול מחלקות נוספות ברחבי העולם ומבצעת הדרכות רבות למשתמשים באמצעות תוכנת הDiscord.

הסימולציות הישראליות משלבות את כל מגדלי הפיקוח והבקרות האוויריות הקיימות בארץ, יחד עם כל חברות התעופה הישראלית: ארקיע, ישראייר ואלעל ובפורום של הקבוצה ניתן למצוא תחקירי טיסות ואירועי בטיחות ברשת.

== קישורים חיצוניים ==

* 
* [http://vatil.org.il/forum/ אתר האינטרנט של הארגון בישראל]

== הערות שוליים ==

קטגוריה:ארגונים בין-לאומיים
קטגוריה:התנדבות
קטגוריה:משחקי מדמי טיסה
קטגוריה:בקרה אווירית
יונדאי קאספר

יונדאי קאספר (באנגלית: Hyundai Casper; בקוריאנית: 현대 캐스퍼) היא מכונית משפחתית קטנה במרכב קרוסאובר, בעלת ארבעה מקומות ישיבה, שמיוצרת על ידי יונדאי מוטור משנת 2021. היא נחשפה ב-1 בספטמבר 2021<ref></ref>. היא מיועדת לשוק הדרום-קוריאני בלבד<ref></ref>. היא הקרוסאובר הקטנה ביותר של החברה מאז הקמתה<ref></ref>.

היא תשווק עם שתי מנועי בנזין בנפחי 1.0 ליטר, הראשון בלי מגדש טורבו השני עם. תיבת הילוכים אוטומטית בעלת ארבעה הילוכים. שאר הפרטים יחשפו בהמשך<ref></ref>.

== קישורים חיצוניים ==

* 

== הערות שוליים ==

קאספר
קטגוריה:קרוסאובר
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2021
איגיאלוזאורוס

איגיאלוזורוס (שם מדעי: Aigialosaurus; מילולית: "לטאת חוף הים") הוא סוג של זוחל ימי קדום מתקופת הקרטיקון ששיך למשפחת האיגיאלוזוריים, משפחה הקרובה למוזאזאוריים הגדולים שהייתה קדומה מהם ובעלת מינים יבשתיים יותר. הוא התקיים באירופה של הקרטיקון במשך הקנומן לפני 99.7 עד 94.3 מיליון שנה מזמננו.

סוג זה נקרא ב-1892 בידי החוקר ממצאי מאובנים שהתגלו ליד הבאר , כפר קרואטי על אי בים האדריאטי. הסוג מכיל כיום מין אחד - Aigialosaurus dalmaticus. מין שני, Aigialosaurus bucchichi נחשב כיום לסוג נפרד - אופטיוזאורוס (Opetiosaurus), אם כי כמה חוקרים שייכו אותו ב-2009 חזרה לסוג זה, אך ההחלטה לא התקבלה בקהילה המדעית.

זוחל זה דמה במראהו למוסזאורוס אך היה קטן בהרבה ולא עלה על מטר באורכו. הוא היה טורף בעל לסתות חזקות ושיניים חדות, בהם השתמש כדי לחטוף דגים וחסרי חוליות שהוא צד סמוך לחופים. מבנה זנבו נע לצדדים כמו דג ועזר לו לנוע במים ביעילות וייתכן שהיה בעל קרומי שחייה.

== קישורים חיצוניים ==

קטגוריה:לטאות פרהיסטוריות
קטגוריה:זוחלים ימיים פרהיסטוריים
קטגוריה:זוחלים מעידן המזוזואיקון
קטגוריה:מאובני טקסונים שתוארו ב-1892
קטגוריה:בעלי חיים שחיו בקרטיקון עליון באירופה
יונקוילוזאורוס

יונקוילוזאורוס (שם מדעי: Unquillosaurus; מילולית: "לטאת נהר יונקוילו (Unquillo river)") הוא סוג של דינוזאור ממשפחת הדרומאוזאוריים שהתקיים בארגנטינה במשך הסוף הקרטיקון שלפני 75 מיליון שנה מזמננו.
== מאפיינים ==
סוג זה ידוע רק מממצא מאובנים אחד של עצם אגן בודדת באורך 514 מ"מ, ממנה נראה שהגיע לאורך של 2 עד 3 מטרים. הוא תואר למדע ב-1979 בידי החוקר ג'יימי אדוארדו פאבל (Jaime Eduardo Powell) ונקרא על שם נהר יונקוילו, הסמוך לעיר יונקוילו שבקורדובה.

במקור סברו שהאגן השתייך לדינוזאור קרנוזאור, אך בהמשך בדקו את מבנה העצמות וראו בהם מבנה הקרוב לזה של האלברזאוריים או מנירפטורים אחרים וייתכן שבעליו היה מכוסה נוצות. כיום משייכים אותו למשפחת הדרומזאוריים כשהוא היה קרוב ליוננלנגיה והשתייך לתת-המשפחה/המשפחה יוננלנגיים.

==קישורים חיצוניים==

==הערות שוליים==

קטגוריה:בעלי חיים שתוארו ב-1979
קטגוריה:טקסונים שתוארו בידי חיימה פאוול
קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:מאובני טקסונים שתוארו ב-1979
טוקסוצ'לוס

טוקסוצ'לוס (שם מדעי: Toxochelys) הוא סוג נכחד של צב אשר התקיים במשך הקרטיקון העליון בימים שסביב אמריקה הצפונית שלפני 85 עד 66 מיליון שנה. המאובנים שלו התגלו בתצורות ניובררה במערב קנזס והוא תוארו בידי החוקר אדוארד דרינקר קופ ב-1873.
== מאפיינים ==
צב זה דמה במראהו לצבים הימיים המודרניים אך השתייך לקבוצה אחרת נכחדת והיה קרוב לסוג Ctenochelys, אשר כמה ממיניו נחשבו בעבר לשייכים לסוג זה. שני הסוגים בעלי מאפיינים המזכירים מחד צבים ימיים ומצד שני צבים שוכני יבשה שהחלו לעבור למים.

הצב הגיע לאורך של שני מטרים והיה בעל גפיים דמויי-סנפירים רחבים ומקור קרני חזק. העצמות כוסו בשכבה רכה דמוית עור על השריון שנועדה לסייע בתנועה מיימית והייתה דומה מעט למבנה השריון של הצב הגילדי. 

ככל הנראה הצב הקדום חי לאורך החופים וניזון מצמחי ים ומחסרי חוליות ימיים. הוא עצמו נטרף לעיתים בידי כרישים ומוזאזאורים ששכנו בימים. דבר זה נרמז מסימני נשיכה על עצמות רבות של הצבים.

==קישורים חיצוניים==

קטגוריה:צבים חבויי-צוואר
קטגוריה:בעלי חיים שחיו בקרטיקון עליון באמריקה הצפונית
קטגוריה:צבים שחיו במזוזואיקון
קטגוריה:צבי ים פרהיסטוריים
קטגוריה:מאובני טקסונים שתוארו ב-1873
יוסי בן שלום

יוסי בן שלום (נולד ב-11 באפריל 1956) הוא איש עסקים ישראלי. משמש יושב ראש של קרן רקיע עם השותפים רביד קימיה וליאור קדרון - קרן השקעות פרטית (PE) המתמקדת בחברות ישראליות; בעלים-שותף ומנהל חברת האחזקות DBSI יחד עם שותפו ברק דותן - חברת השקעות פרטית המתמחה בהשקעות בחברות בוגרות על מנת להביא אותן לצמיחה או להתרחבות באמצעות מיזוגים ורכישות (M&A).

== ביוגרפיה ==
בן שלום נולד בקריית חיים. שירת בצה"ל בחיל האוויר. השתחרר בדרגת רס"ן.
השלים תואר ראשון בכלכלה בשנת 1982 מאוניברסיטת תל אביב, ותואר שני במנהל עסקים בשנת 1987 מאוניברסיטת תל אביב.

בשנים 1991–1997 שימש יוסי בן שלום בכמה תפקידים בכירים. בסוף התקופה שימש כסמנכ"ל הכספים של חברת תדיראן. בשנים 1997–2000 שימש יוסי בן שלום כסמנכ"ל הכספים של חברת כור. כמו כן שימש בין השאר כדירקטור של כמה חברות, ביניהן מכתשים אגן, בנק אינווסטק, NICE, M-Systems, טלדור ודנאל.

בשנת 2002 הקים יחד עם ברק דותן את חברת האחזקות DBSI, הכוללת כמה חברות: קבוצת שגריר מערכות רכב, GOTO (לשעבר C2G), ETGA (חברת מימון ולוגיסטיקה), תדיר-גן ורשת חנויות האופניים מצמן את מרוץ.

בן שלום היה יו"ר פעיל של החברות: Scopus, אמריקן אקספרס, יורופקאר, סימטרון, ופוינטר טלוקיישן. משמש כיו"ר פעיל של החברות: ראדא, שגריר, GOTO, IINTOO, וכן דירקטור ברינסווי, ו-ETGA, שהונפקה ביוני 2001 בבורסה.

במהלך כהונתו כיו"ר פוינטר, סימטרון וראדא, וכדירקטור בדנאל וטלדור, התבצעו בחברות אקזיטים ומימושים.

== פעילות חברתית והתנדבותית ==
בן שלום שימש בעבר יו"ר "ניצן-מודיעין". פעיל ב-IVN – ארגון שמתמקד בתמיכה וסיוע לעסקים חברתיים על מנת להביאם לקיימות ארוכת טווח. פעיל ב"צפונה/דרומה" - תוכנית ייעודית לקידום מפעלים ועסקים יצרניים קטנים ובינוניים בנגב ובגליל.

היה חבר בוועד מנהל "קשר" - עמותה מקצועית לשינוי חברתי, הפועלת למען ועם משפחות לילדים ובוגרים עם צרכים מיוחדים.
היה שותף בהקמת בית ספר "התומר" לחינוך מיוחד בנס ציונה.

משמש יו"ר "תוכנית רעים" של החברה למתנ"סים, המפעילה קבוצות חברתיות המיועדת לילדים נוער מבוגרים ובוגרים על הספקטרום האוטיסטי, והמתמודדים עם קשיי תקשורת, לקויות למידה והסתגלות חברתית.

מתנדב כרוכב מלווה ב"כן ולא" - עמותה לאנשים עם לקות ראייה. חבר בוועד מנהל של "ברטלי - נוער בתנועה" - ארגון נוער, שבאמצעות הפעלת תוכניות רכיבת שטח חינוכיות ומסעות אתגר מוביל תהליכי העצמה ויצירת חיבורים בין בני נוער מכל קשת החברה הישראלית.

שימש במשך כשבע שנים (עד 2019) כיו"ר תאגיד המִחזור איקומיוניטי.

==חיים אישיים==
יוסי בן שלום רוכב על אופניים, שטח, כביש וטנדם. הוא נשוי ולו שלוש בנות. מתגורר במודיעין-מכבים-רעות.

== קישורים חיצוניים ==
* 

== הערות שוליים ==

קטגוריה:אנשי עסקים ישראלים
קטגוריה:חברות ישראליות שעשו אקזיט
קטגוריה:קריית חיים: אישים
קטגוריה:בוגרי אוניברסיטת תל אביב
קטגוריה:ישראלים שנולדו ב-1956
יוהאן תומאס לונדבי

יוהאן תומאס לונדבי (בדנית: Johan Thomas Lundbye; 1 בספטמבר 1818 – 25 באפריל 1848) היה צייר וגרפיקאי דני, הידוע בציורי החיות והנוף שלו. הוא הפך לאחד מהציירים הרומנטיים הלאומיים של דורו ותיאר את הנוף של זילנד באופן קבוע.

== ביוגרפיה ==
הוא נולד בקלונדבורג שבאי זילנד, דנמרק. הוא היה אחד מבניהם של יואכים תיאודור לונדבי (1778–1841) וקתרין בונבי (1792–1863). הוא הגיע ממשפחה של אנשי צבא והיה אחיהם של כריסטן קרל לונדבי (1812–1873) ועמנואל אנדריאס לונדבי (1814–1903) שניהם שימשו כקציני צבא דנים.

הוא היה חולה בילדותו ועבר עם משפחתו לקופנהגן. המשפחה הגיעה מאוחר יותר לפרדריקסונד. לאחר מות אביו חזר עם אמו לקלונדבורג. הוא למד באופן פרטי אצל צייר בעלי החיים כריסטיאן פרדריק הולם (1804–1846) ובגיל 14 נכנס לבית הספר לציור של יוהאן לודוויג לונד (1777–1867).

בשנת 1832, הוא הגיע לאקדמיה המלכותית הדנית לאמנות בקופנהגן, שם סיים בשנת 1842. הוא החל להציג בתערוכות בשנת 1835, ובשנת 1839 יצר את התמונה "תל קבורה עתיק" ואת הציור "נוף של פארק הצבאים עם אייל" שנרכש על ידי חברת אמנות משפיעה הקשורה להיסטוריון האמנות והמבקר נילס לוריטס הייכן (1798–1870).

בשנים הבאות הוא מיקד את ציורו בתיאור נופים: "נוף החוף על יד איזפיורד" הוצג בשנת 1843 ונרכש על ידי אוסף הציורים המלכותי, הגלריה הלאומית הדנית (מוזיאון סטטנס לאמנות). הוא אייר אגדות לילדים של המשורר הנס וילהלם קאלונד (1818–1885), ספר שירה לילדים צעירים שיצא לאור בשנת 1845.

הוא קיבל מענק נסיעות מהאקדמיה בשנת 1845, שחודש שנה לאחר מכן. ב-5 ביוני 1845 עזב את דנמרק ונסע דרך גרמניה לשווייץ (בזל, ז'נבה) לצרפת (מרסיי), ולאחר מכן לאיטליה, שם צייר את "שוורים בקמפיין ברומא", שהוצג בשנת 1847 ונרכש על ידי אוסף הציורים המלכותי.

הוא חזר לדנמרק ב-18 ביולי 1846 לאחר שנה וחצי. הוא הפתיע את מעגל החברים שלו והודיע שהוא מתגורר במדינה במשך שנה, וקנה חווה קטנה ליד הלסינגור.

אולם מלחמת שלזוויג הראשונה, הידועה בדנמרק בשם מלחמת שלוש השנים (Treårskrigen), פרצה ובאביב 1848 הוא התגייס לצבא כמו אמנים צעירים רבים אחרים.

הוא מת כעבור שמונה ימים, ב-26 באפריל 1848, בגיל 29. לא ברור אם הוא מת מירי מקרי, או שהאמן היה בדיכאון כרוני והתאבד.

== גלריה ==
<gallery mode="packed" heights="160">
קובץ:Johan Thomas Lundbye - Malkescene. Fra Christian Winther, Aftenmøde.jpg
קובץ:Johan Thomas Lundbye - Sørup Vang.jpg
קובץ:Johan Thomas Lundbye - Zealand Landscape. Open Country in North Zealand - Google Art Project.jpg
קובץ:Johan Thomas Lundbye - Oberstinde Cathrine Lundbye, f. Bonnevie, kunstnerens moder.jpg
קובץ:Johan Thomas Lundbye - Oberst Joachim Theodor Lundbye, kunstnerens fader - KMS4601 - Statens Museum for Kunst.jpg
קובץ:To køer på en åben mark.jpg
קובץ:Johan Thomas Lundbye - Watering the Cattle on a Winter's Day - KMS2092 - Statens Museum for Kunst.jpg
</gallery>

== קישורים חיצוניים ==

== הערות שוליים ==

קטגוריה:ציירים דנים
קטגוריה:ילידי 1818
קטגוריה:נפטרים ב-1848
פינוי חירום

גלווסטון , דרך הכביש המהיר 45, במהלך הגעתה של הוריקן ריטה ב-2005.]]
פינוי חירום הוא יציאה מיידית או בריחה של אנשים הרחק מאזור שמכיל איום קרוב, איום מתמשך או סכנת חיים או רכוש.

פינוי החירום יכול לנוע מפינוי בניין בקנה מידה קטן עקב סופה או שריפה ועד לפינוי יישובים בגלל שיטפון, מלחמה או שקע ברומטרי מתקרב, במיוחד סופה טרופית. במצבים הכוללים חומרים מסוכנים או זיהום אפשרי, המפונים עלולים להיטהר לפני יציאתם מהשטח המזוהם. תכנון הפינוי הוא היבט חשוב בניהולו של הפינוי, כך שפינוי חירום מהווה רק חלק ממנו. פינוי חרום יכול להתרחש גם כאשר ממשלה מכריזה על מצב חירום.

== סיבות לפינוי חירום ==
פינויים עשויים להתבצע לפני, במהלך או אחרי אסונות כגון:
* אסונות טבע
** התפרצות געשית של הרי געש
** סופות טרופית
** שיטפונות
** רעידות אדמה
** צונאמי
** שרפות יער
* אסונות תעשייתיים
** תאונות כימיות
** תאונות גרעיניות
* תחבורה
** תאונות דרכים
** תאונות רכבת
** פינוי חירום ממטוסים
* שרפות
** שרפות תעשייתיות
* התקפות צבאיות
** פיצוצים
** פיגועי טרור
** קרבות צבאיים
** מלחמה גרעינית
* כישלון מבני
* פנדמיה

== לקריאה נוספת ==
<div class="mw-content-ltr">
* Gershenfeld, Neil, Mathematical Modelling. OUP, Oxford, 1999.
* Hubert Klüpfel, [http://purl.oclc.org/NET/duett-08012003-092540 A Cellular Automaton Model for Crowd Movement and Egress Simulation]. Dissertation, Universität Duisburg-Essen, 2003.
* Stollard, P. and L. Johnson, Eds., "Design against fire: an introduction to fire safety engineering design", London, New York, 1994.
* Künzer, L. [http://feuertrutz.com/myths-of-evacuation/150/39717/ Myths Of Evacuation] in FeuerTRUTZ International 1.2016, p. 8-11
</div>

== קישורים חיצוניים ==

* [http://fseg.gre.ac.uk קבוצת הנדסת בטיחות אש באוניברסיטת גריניץ']
* [http://www.ibiblio.org/rcip//evacuationroutes.html נתיבי פינוי חירום בארצות הברית לפי מדינה]
* 

קטגוריה:חירום
קטגוריה:בטיחות
*
גלית אלטשטיין

גלית אלטשטיין (נולדה ב-13 בדצמבר 1974<ref>ע"פ [https://twitter.com/chaimlevinson/status/1494014867195547648?cxt=HHwWgMC-heWm57spAAAA ציוץ] של העיתונאי חיים לוינסון בטוויטר</ref>) היא עיתונאית ואשת תקשורת ישראלית, אשר כיהנה כממלאת מקום מפקד גלי צה"ל. קודם לכן שימשה ראש מערכת החדשות בעיתון "כלכליסט" וראש מחלקת החדשות של גלי צה"ל.

== ביוגרפיה ==
אלטשטיין לא שירתה בצה"ל, לאחר שקיבלה פטור מגיוס. היא בעלת תואר ראשון בתקשורת ומדיה מאוניברסיטת פיירלי דיקינסון בניו ג'רזי, וסיימה השתלמות בתקשורת ציבורית במערכת ה-BBC בלונדון.<ref name=":0" />

הצטרפה לגלי צה"ל במרץ 1999,<ref name=":0"></ref> ושימשה בשורת תפקידים בתחנה במשך כ-19 שנה. את תחילת דרכה בתחנה עשתה כמבזקנית ובהמשך כמגישה וכעורכת של חדשות ויומנים, בין היתר של תוכנית האקטואליה "בוקר טוב ישראל". בשנת 2003 מונתה לסגנית של ראש מחלקת החדשות צביקה גולדברג, לממלאת מקומו ולרכזת הכתבים במערכת התחנה.

בספטמבר 2006 מונתה לראש מחלקת החדשות של התחנה, וכיהנה בתפקיד עד קיץ 2014.

בספטמבר 2017 מונתה לראש מערכת החדשות בעיתון "כלכליסט".

בשנים 2005–2016 שימשה אלטשטיין גם כמרצה במכללה האקדמית ספיר.<ref name=":0" />

===מפקדת גלי צה"ל===
באוגוסט 2021, לקראת תום כהונתו של מפקד גלי צה"ל שמעון אלקבץ וברקע הכוונות לסגור את התחנה, הודיע שר הביטחון בני גנץ על החלטתו למנות את אלטשטיין לממלאת מקום מפקד התחנה למשך שלושה חודשים, עד אשר יתבהר עתיד התחנה. אלטשטיין היא האישה הראשונה לכהן בתפקיד.

שלושה חודשים לאחר מינויה של אלטשטיין כממלאת מקום מפקד התחנה, האריך גנץ את כהונתה לפרק זמן לא ידוע.

לאחר פרסום תחקיר שייחס לאמיר איבגי "יצירת סביבת עבודה עוינת", באוקטובר 2021 סיכמה אלטשטיין עם איבגי על סיום תפקידו כמנהל מחלקת החדשות של התחנה.

בפברואר 2022 הדיחה אלטשטיין את הפרשן הפוליטי של התחנה יעקב ברדוגו מהגשה משותפת עם ירון וילנסקי של התוכנית "וילנסקי את ברדוגו", המשודרת בחמש בערב. את המהלך הסבירה אלטשטיין במכתב לאנשי תחנת הרדיו המציג את נורמות ההתנהגות הראויות בתחנה. השינוי ספג ביקורת ממפלגות האופוזיציה, הליכוד, ש"ס, יהדות התורה והציונות הדתית, שהודיעו על החרמת התחנה. למחרת ברדוגו התפטר בשידור חי גם מהגשת התוכנית "מחשבות בע"מ", לאחר שתקף את התחנה במונולוג.

===לאחר גלי צה"ל===
בסוף פברואר הסתיימה כהונתה כמפקדת גלי צה"ל. ביוני 2023 החלה לעבוד ברשת בלומברג, שבה תסקר את תחומי הכלכלה והממשל בישראל.

== קישורים חיצוניים ==

* 
* 
* 
* 
* 
* 

== הערות שוליים ==

קטגוריה:מגישות חדשות ישראליות
קטגוריה:מגישי חדשות ישראלים
קטגוריה:מפקדי גלי צה"ל
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרי אוניברסיטת פיירלי דיקינסון
קטגוריה:ישראליות שנולדו ב-1974
קטגוריה:ישראלים שנולדו ב-1974
רנו קיגר

רנו קיגר (באנגלית: Renault Kiger) היא מכונית משפחתית קטנה במרכב קרוסאובר, בעלת חמישה מקומות ישיבה, שמיוצרת על ידי רנו משנת 2021. היא נחשפה ב-28 בינואר 2021, עם שיווק שהחל במרץ 2021. הקיגר מיועדת לשוק ההודי בלבד.

== מפרט טכני ==
יחידת ההנעה כוללת מנוע בנזין בנפח 1.0 ליטר המספק 72 כ"ס או עם מגדש טורבו המספק 100 כ"ס, לצד תיבת הילוכים ידנית בעלת חמישה הילוכים או תיבת הילוכים רציפה.

== גלריה ==
<gallery widths="220" heights="135">
קובץ:2021 Renault Kiger RXZ (India) rear view.png|מבט אחורי
קובץ:2021 Renault Kiger RXZ (India).png|פנים
</gallery>

== קישורים חיצוניים ==

* 

== הערות שוליים ==

קיגר
קטגוריה:קרוסאובר
קטגוריה:כלי רכב המיוצרים בהודו
קטגוריה:דגמי מכוניות שהושקו ב-2021
למבורגיני אסנצה SCV12

למבורגיני אסנצה SCV12 (באיטלקית: Lamborghini Essenza SCV12) היא מכונית ספורט במרכב קופה, שמיועדת למרוצים בלבד, שמיוצרת על ידי למבורגיני בייצור מוגבל (40 יחידות) משנת 2020. היא נחשפה ב-29 ביולי 2020.

היא מופיעה כמכונית שאפשר לשחק בה באספלט 9.

== עיצוב ==
העיצוב החיצוני שואב השראה מדגמים חד פעמיים שיועדו למרוץ של למבורגיני, העיצוב החיצוני מעוצב בבעיצוב מיוחד המשפר את האווירודינמיות, בחלק האחורי של המכונית היא ארוכת יותר ומשופעת עם כנף אחורית גדולה, בחלק הקדמי, האחורי והצדדי ישנו ספויילר אחורי.

== מפרט טכני ==
מנוע בנזין V12 צילינדרים בנפח 6.5 ליטר המספק 830 כ"ס ב-8,500 סל"ד. המנוע בגרסת הנעה אחורית. תיבת הילוכים ידנית רציפה בעלת שישה הילוכים. המהירות המרבית עומדת על 305 קמ"ש.

== הפקה ==
המכונית אינה מותרת לנסיעה בכבישים ומיועדת לימי מסלול בלבד, למבורגיני לא מאפשרת לקונים להחזיק את המכונית בביתם אלא בהאנגר מיוחד באחד ממתקני למבורגיני. למבורגיני מאפשרת שליטה על מצלמות האבטחה של האנגר לכל בעל מכונית, בנוסף למבורגיני אחראית לכל תקלה שתהיה למכונית ולא הבעלים. בזמנים של מרוצים שבו אחד הבעלים מעוניין להשתתף במרוץ למבורגיני תביא את המכונית לאתר המרוץ. הקונים יקבלו גם אימון בחינם מנהגי המרוץ של היצרן.

מסירות הרכב לקונים החלו בדצמבר 2020.

== גלריה ==
<gallery widths="220" heights="135">
קובץ:Lamborghini Essenza SCV12 004.jpg|מבט אחורי-צדדי
קובץ:Lamborghini Essenza SCV12 002.jpg|מבט לצד
</gallery>

== קישורים חיצוניים ==

* 

== הערות שוליים ==

אסנצה SCV12
קטגוריה:מכוניות ספורט
קטגוריה:מכוניות קופה
קטגוריה:מכוניות מרוץ
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2020
רומן דל קסטיו

רומן דל קסטיו (בצרפתית: Romain Del Castillo; נולד ב-29 במרץ 1996) הוא כדורגלן צרפתי המשחק בעמדת הקשר והקיצוני בברסט.

==קריירה==
דל קסטיו נולד בצרפת, והצטרף למחלקת הנוער של אולימפיק ליון. ב-20 בנובמבר 2015 ערך את הופעת הבכורה שלו בליג 1 בהפסד 0–3 לניס.<ref name="soccerway2"></ref>

לקראת עונת 2016/2017 הושאל לבורק-אן-ברס מהליג 2.

בעונת 2017/2018 הושאל לנים, גם היא מהליג 2, ובתום העונה העפיל איתה לליג 1.<ref></ref>

ב-28 ביוני 2018 נרכש תמורת 2 מיליון אירו על ידי סטאד רן מהליג 1, וחתם על חוזה לארבע עונות.<ref></ref>

ב-31 באוגוסט 2021 חתם בברסט, גם היא מהליג 1.<ref></ref>

==תארים==
;סטאד רן
* הגביע הצרפתי (1): 2018/2019

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:חלוצי כדורגל צרפתים
קטגוריה:כדורגלני אולימפיק ליון
קטגוריה:כדורגלני נים
קטגוריה:כדורגלני סטאד רן
קטגוריה:כדורגלני ברסט
קטגוריה:צרפתים שנולדו ב-1996
ג'ון קמפסטון

ג'ון האוורד לידט קמפסטון (באנגלית: John Howard Lidgett Cumpston; 19 ביוני 1890 – 9 באוקטובר 1954) היה עובד ציבור אוסטרלי בכיר, ומנכ"ל משרד הבריאות האוסטרלי ושירות הסגר האוסטרלי .

== ביוגרפיה וקריירה ==
קמפסטון נולד בסאות' יארה , מלבורן, ויקטוריה, אוסטרליה ב-19 ביוני 1880, להוריו אליזבת קמפסטון (לבית ניומן) וג'ורג' ויליאם קמפסטון.<ref name="Roe"></ref> הוא למד בקולג' וסלי , והמשיך ללמוד רפואה (בריאות הציבור ורפואה מונעת) באוניברסיטת מלבורן (1898–1902).<ref name="CeylonPost"></ref>

בדצמבר 1907, הוא מונה לקצין רפואי בלשכת הבריאות המרכזית באוסטרליה המערבית. הוא הצטרף לשירות הסגר האוסטרלי ב-1908. מאוחר יותר, במרץ 1921, הוא מונה לנהל את שירות הסגר האוסטרלי.

ב-2 בינואר 1908, הוא התחתן עם גלדיס מאבה, בתו של ד"ר וולפול. בין שבעת ילדיהם היו אינה מרי, היסטוריונית אקדמית של האימפריאליזם הבריטי, וג'ון סטנלי, דיפלומט, סופר ומוציא לאור.

ב-1 במרץ 1921 מונה למנכ"ל הראשון של משרד הבריאות של ממשלת אוסטרליה.<ref name="NAA CA 17"></ref> קמפסטון פרש מהתפקיד במאי 1945, שנכנסה לתוקף רק ב-18 ביוני באותה שנה.<ref></ref>

במרץ 1929, מונה קמפסטון כעמית במסדר מיכאל הקדוש וג'ורג' הקדוש לשירותים כמנכ"ל הבריאות ושירות הסגר האוסטרלי.<ref></ref>

ב-1949, הוא היה יועץ הבריאות של סרי לנקה.

קמפסטון נפטר בפורסט , קנברה ב-9 באוקטובר 1954.

== הערות שוליים ==

קטגוריה:מסדר מיכאל הקדוש וג'ורג' הקדוש: עמיתים
קטגוריה:פקידים במשרדי ממשלה
קטגוריה:אוסטרלים שנולדו ב-1880
קטגוריה:נפטרים ב-1954
זראר אחמד אוסמאני

זראר אחמד אוסמאני (בפשטו: ضرار احمد عثمانی, בפרסית: ضرار احمد عثمانی; נולד ב-1964) פוליטיקאי אפגני שהיה שר במספר משרדים לרבות משרד החוץ.

אוסמאני נולד בשנת 1964 בכפר באזור פרוואן. הוא למד בבית הספר בקאבול והמשיך ללימודי הנדסה בשנים 1983–1988. בסופו של דבר הוא סיים מכון פדגוגי בפרוואן עם הסמכה לפיזיקה ומתמטיקה.

לאחר פלישת ברית המועצות לאפגניסטן הוא הצטרף למאבק המזוין נגד הפולשים. לאחר נפילת השלטון שנתמך על ידי ברית המועצות אוסמני מונה לראש המשטרה באזור פרוואן. בשנים 1998–2002 הוא עבד בשגרירות אפגניסטן באיראן. לאחר נפילת משטר הטאליבן הוא חזר לארצו ובשנת 2004 מונה למושל פרוואן.

בשנת 2005 אוסמני קודם לשר הפנים. בשנת 2009 הוא מונה למשרד חדש הממנוה במלחמה בסמים. לאחר ארבע שנים בתפקיד, אוסמני החל בכהנתו כשר החוץ של אפגניסטן.

בשנת 2015 זראר אחמד אוסמאני פוטר מתפקידו ולא מונה לתפקיד חדש בממשל.

==קישורים חיצוניים==
* [https://web.archive.org/web/20141210201130/http://mfa.gov.af/en/page/3872/4086 קורות חיים]

קטגוריה:פוליטיקאים אפגנים
קטגוריה:שרי חוץ
קטגוריה:ילידי 1964
פראונדקטילוס

פראונדקטילוס (שם מדעי: Preondactylus; מילולית: "הכנפיים של פרונה ") הוא סוג של פטרוזאור קטן פרימיטיבי שחי בטריאס העליון באירופה. המאובנים שלו התגלו באזור איטליה, בקרבת העיר אודינה שבאלפים האיטלקיים ותוארכו ללפני 216 עד 203 מיליון שנה מזמננו. הסוג מכיל מין אחד - Preondactylus buffarinii.

==מאפיינים==
פטרוזאור זה היה פרימיטיבי וקטן יחסית עם מוטת כנפיים של 45 ס"מ בלבד. היה בעל זנב ארוך יחסית, רגליים ארוכות, לסתות בעלות שיניים חדות שהתאימו לאכילת דגים או חרקים, או שניהם. ככל הנראה הוא עופף מעל מקווי מים וחטף טרף חולף בלסתותיו. הכנפיים שלו היו קצרות יחסית כך שלא יכל לדאות לזמן רב כמו פטרוזאורים מאוחרים.

הפראונדקטילוס דמה לאודימורפודון וכמה חוקרים רואים בו סוג במשפחת הרמפורינקוסיים, אף שרוב המינים התפתחו רק במשך היורה.

==קישורים חיצוניים==

קטגוריה:פטרוזאוריה
קטגוריה:בעלי חיים שחיו בטריאס עליון באירופה
קטגוריה:פטרוזאורים שחיו בטריאס
קטגוריה:מאובני טקסונים שתוארו ב-1984
קמפילוגנתואידס

איור אפשרי של קמפילוגנתואידס.
קמפילוגנתואידס (שם מדעי: Campylognathoides; משמעות השם: "לסת מעוקלת") הוא סוג נכחד של פטרוזאור פרימיטיבי שהתקיים ביורה התחתון לפני 182 מיליון שנה. המאובנים שלו התגלו בגרמניה בחבל וירטמברג. בתחילה התגלו רק ממצאים של שברי כנף אך בהמשך התגלו ממצאי שלדים במצב שלם יותר. ממצאים נוספים התגלו ברחבי אירופה ובהודו.

בסוג זה נכללים 3 מינים, כשמין נוסף מוטל בספק וכנראה שמבוסס על שרידי דגים:
* Campylognathoides zitteli, תואר ב-1894
* Campylognathoides liasicus, תואר ב-1858 
* Campylognathoides" indicus, תואר ב-1974

פטרוזאור זה היה קטן יחסית ובתחילה נקרא פטרודקטיל, אף שלא היה קרוב אליו. הוא היה קרוב יותר לפטרוזאורים פרימיטיביים כמו הרמפורינקוסיים ששגשגו במשך היורה ובייחוד לדוריגנתוס, אך היה בעל מאפיינים מפרידים כמו גולגולת קצרה וחזקה יותר. היה לו זנב ארוך, כנפיים עטויות קרומי עור דקים ולסתות מלאות שיניים שעזרו לתפוס דגים חלקלקים. מוטת כנפיו נעה בין 1.8 ל-3 מטרים, בהתאם למין.

==קישורים חיצוניים==

קטגוריה:פטרוזאוריה
קטגוריה:פטרוזאורים שחיו ביורה תחתון באירופה
קטגוריה:מאובני טקסונים שתוארו ב-1928